

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rūpniecības iela 23, Rīga, LV-1045, tālr. 67084200, e-pasts: [ap@vvd.gov.lv](mailto:ap@vvd.gov.lv), [www.vvd.gov.lv](http://www.vvd.gov.lv)

Rīga, 19.06.2025.

**Paredzētās darbības ietekmes sākotnējais izvērtējums Nr. AP25SI0103**

*Ietekmes sākotnējā izvērtējuma mērķis ir noteikt, vai pieteiktā paredzētā darbība atsevišķi vai kopā ar citām darbībām varētu būtiski ietekmēt vidi. Sākotnējā izvērtējuma uzdevums nav precīzi dokumentēt ietekmju apjomu un definēt projekta īstenošanas nosacījumus. Detalizēts ietekmju apjoma un būtiskuma izvērtējums ir veicams ietekmes uz vidi novērtējuma ietvaros atbilstoši likumā “Par ietekmes uz vidi novērtējumu” un tam pakārtotajos normatīvajos aktos noteiktajai kārtībai gadījumā, ja sākotnējā izvērtējuma rezultātā tiek secināts, ka pieteiktās paredzētās darbības īstenošanas rezultātā ir iespējama būtiska ietekme uz vidi.*

1. **Paredzētās darbības ierosinātājs (t.sk., reģistrācijas numurs un adrese):**

Sabiedrība ar ierobežotu atbildību “PK MEŽS”, reģistrācijas Nr. 43603015253, juridiskā adrese: Beverīnas iela 24, Rīga, Latvija, LV-1058, e-pasta adrese: *birojs@rpkgrupa.lv* vai izmantojot *eAdresi*.

1. **Paredzētās darbības nosaukums:**

Derīgo izrakteņu ieguve aleirīta atradnē “Surģenieku kalns” 9,71 ha platībā.

1. **Paredzētās darbības norises vieta:**

Nekustamais īpašums “Surģenieku kalns” (kadastra Nr. 4094 017 0050, zemes vienība ar kadastra apzīmējumu 4094 017 0047), Vecumnieku pagasts, Bauskas novads.

1. **Informācija par paredzēto darbību, iespējamām paredzētās darbības vietām un izmantojamo tehnoloģiju veidiem:**


Valsts vides dienests (turpmāk – Dienests) 23.05.2025.  reģistrēja sabiedrības ar ierobežotu atbildību “PK MEŽS” (turpmāk – Iesniedzēja) iesniegumu ietekmes sākotnējā izvērtējuma (turpmāk – ISI) veikšanai (turpmāk – Iesniegums) derīgo izrakteņu ieguvei aleirīta atradnē “Surģenieku kalns” (turpmāk – Paredzētā darbība), kas atrodas nekustamajā īpašumā “Surģenieku kalns” (kadastra Nr. 4094 017 0050, zemes vienība ar kadastra apzīmējumu   
4094 017 0047), Vecumnieku pagastā, Bauskas novadā (turpmāk – Norises vieta).

Aleirīta atradnē “Surģenieku kalns” (turpmāk – Atradne) 9,71 ha platībā ar valsts SIA “Latvijas Vides, ģeoloģijas un meteoroloģijas centrs” (turpmāk – LVĢMC) 29.08.2024. Derīgo izrakteņu krājumu akceptēšanas komisijas sēdes protokolu Nr. 80 ir akceptēti   
N kategorijas derīgo izrakteņu aleirīta krājumi 607,66 tūkst. m3 apmērā, visi krājumi ieguļ virs gruntsūdens līmeņa (krājumu stāvoklis uz 02.05.2024.). Atradnei 06.01.2025. ir izsniegta derīgo izrakteņu atradnes pase un derīgo izrakteņu ieguves limits.

Aleirīta ieguve plānota virs gruntsūdens līmeņa, bez gruntsūdens līmeņa pazemināšanas un novadīšanas ārpus ieguves laukuma teritorijas. Pirms paredzētās darbības uzsākšanas daļēji ir jāveic platības atmežošana (meža ciršana), kā arī celmu, augsnes un segkārtas noņemšana. Derīgo izrakteņu ieguves laukuma sagatavošanas rezultātā noņemto segkārtu (augsni) paredzēts izvietot pagaidu krautnēs gar Atradnes perimetru un vēlāk izmantot rekultivācijas darbos. Gar Atradnes perimetru izvietotie segkārtas vaļņi nodrošinās trokšņu un putekļu slāpēšanu.

Atradnes sagatavošanas darbus un derīgo izrakteņu ieguvi ir plānots veikt, izmantojot ekskavatorus, frontālo iekrāvēju un pašizgāzēju.

Derīgo izrakteņus ir plānots izvest no karjera pa nekustamajā īpašumā izvietoto ceļa servitūtu, kas ziemeļos savienojas ar pašvaldības grants autoceļu (nekustamais īpašums “Pagasta ceļš Vecumnieki-Saulgrieži-Ķeiri” (kadastra Nr. 4094 012 0653, zemes vienības kadastra apzīmējums 4094 017 0029)). Iesniegumam pievienota derīgo izrakteņu transportēšanas shēma (skat. 1. att.). Citi infrastruktūras objekti nav plānoti. Paredzētā darbība neietver nojaukšanas darbus.

  
1. attēls. Derīgo izrakteņu transportēšanas shēma no atradnes “Surģenieku kalns”.

Derīgo izrakteņu ieguvi Atradnē tiek paredzēts veikt pēc nepieciešamības, tai var būt dažāda intensitāte gada laikā. Derīgo izrakteņu ieguves apjomi karjerā būs atkarīgi no materiālu pieprasījuma un atbilstoši klimatiskajiem apstākļiem no janvāra līdz decembrim. Ieguves darbi plānoti dienas gaišajā laikā. Darbības vietā nenotiks minerālo materiālu pārstrāde, līdz ar to – nav paredzēts izmantot iekārtas šīs darbības veikšanai.

Atkarībā no pieprasījuma, aleirīta produkcijas daudzums varētu būt no 0 m3 līdz aptuveni 50 – 150 tūkst. m3.

Lai mazinātu putekļu emisiju, tiek paredzēta pievadceļu un teritorijas regulāra mitrināšana.

Pie Atradnes piebraucamos ceļus tiek paredzēts uzturēt labā braukšanas kārtībā.

Nav paredzēts izmantot skalošanas iekārtas un ūdensapgādes urbumus. Darbiniekiem ūdens tiks piegādāts fasētā veidā. Strādājošo vajadzībām tiks nodrošināta biotualešu uzstādīšana un to apkope.

Paredzēts, ka darbības vietā (tehnikas vienībās) tiks nodrošināta eļļu uzsūcošu paklājiņu pieejamība, lai nodrošinātu to pielietošanu nepieciešamības gadījumā. Paredzēts, ka ieguves tehnikas tehniskās apkopes tiks veiktas darbnīcās, nevis darbības vietā, tāpēc iespējamo piesārņojošo vielu (degvielas, eļļu) emisija augsnē neveidosies.

Atkritumu veidošanās netiek paredzēta. Sadzīves atkritumi tiks savākti un nodoti atkritumu apsaimniekotājam, kam ir saņemta attiecīgā atkritumu apsaimniekošanas atļauja.

Pēc derīgo izrakteņu ieguves pabeigšanas izstrādāto Atradnes teritoriju paredzēts sagatavot apmežošanai.

Izvērtējot iepriekš minēto Valsts vides dienests secina, ka paredzētā darbība atbilst likuma “Par ietekmes uz vidi novērtējumu” 3.2 panta pirmās daļas 1) punkta un šī likuma2. pielikuma 2. daļas 1) punktā minētajam *derīgo izrakteņu ieguve 5 hektāru vai lielākā platībā vai kūdras ieguve 25 hektāru vai lielākā platībā*, līdz ar to paredzētai darbībai ir nepieciešams veikt ietekmes sākotnējo izvērtējumu.

1. **Paredzētās darbības ietekmes uz vidi vērtēšanas nepieciešamības pamatojums (iespējamās ietekmes būtiskuma novērtējums):**

Paredzētās darbības ietekmes sākotnējais izvērtējums veikts, pamatojoties uz likuma “Par ietekmes uz vidi novērtējumu” 3.2 panta pirmās daļas 1) punktu, šī likuma 2. pielikuma 2. daļas 1) punktu - *derīgo izrakteņu ieguve 5 hektāru vai lielākā platībā vai kūdras ieguve 25 hektāru vai lielākā platībā* un Ministru kabineta 2015. gada 13. janvāra noteikumu Nr. 18 “Kārtība, kādā novērtē paredzētās darbības ietekmi uz vidi un akceptē paredzēto darbību” 13. punktu, kā arī Administratīvā procesa likuma 85. pantu. Novērtēšana veikta, balstoties uz Eiropas Savienības sākotnējā izvērtējuma vadlīnijās noteikto pieeju un kritērijiem, kas interpretē Eiropas Parlamenta un Padomes direktīvu 2014/52/ES (ar ko groza Direktīvu 2011/92/ES par dažu sabiedrisku un privātu projektu ietekmes uz vidi novērtējumu).

Likuma “Par ietekmes uz vidi novērtējumu” 8. panta pirmā daļa nosaka, ka piesakot darbību, ierosinātājs norāda vismaz divus dažādus risinājumus attiecībā uz šīs darbības vietu vai izmantojamo tehnoloģiju veidiem. Ierosinātājs nav iesniedzis paredzētās darbības divus iespējamos variantus, tādējādi Valsts vides dienests kā otro alternatīvo risinājumu pieņem variantu, ka paredzētā darbība netiks īstenota.

Sākotnējā ietekmes izvērtējuma ietvaros tika identificētas potenciāli būtiskākās ietekmes, kas ir saistītas ar likuma “Par ietekmes uz vidi novērtējumu” 11. panta pirmās daļas 3) punktu: *dabas resursu, jo īpaši zemes dzīļu, augsnes, ūdens un bioloģiskās daudzveidības izmantošanu*, otrās daļas 2) punktu: *attiecīgajā teritorijā esošo dabas resursu [tostarp augsnes, zemes dzīļu, ūdens un bioloģiskās daudzveidības (īpaši ņemot vērā aizsargājamās sugas, to dzīvotnes, īpaši aizsargājamos un Eiropas Savienības nozīmes biotopus)] relatīvais daudzums, pieejamība un pietiekamība, kvalitāte un atjaunošanas iespējas*, 3) punkta a) apakšpunktu: *dabiskās vides absorbcijas spēja, kas vērtējama, pievēršot īpašu uzmanību virszemes ūdensobjektu aizsargjoslām un upju grīvām,* ņemot vērā trešās daļas 1) punktu: *ietekmes apjomu un telpisko izplatību (iespējamai ietekmei pakļautās teritorijas lielumu un pakļauto iedzīvotāju skaitu)*.

Derīgo izrakteņu ieguve pēc būtības būs saistīta ar ilgstošu neatjaunojamo zemes dzīļu resursu ieguvi, tomēr ietekme būs lokāla mēroga, jo aleirīts var tikt izmantots kā aizvietošanas grunts un ceļu ekspluatācijas vajadzībām. Jaunu infrastruktūras objektu būvniecība Atradnē nav paredzēta. Uzstādītos pagaidu infrastruktūras objektus teritorijā pēc darbības beigšanas aizvedīs prom.

Paredzētās darbības vieta atrodas aptuveni 3,0 km attālumā no Vecumnieku ciema (skat.   
2. att.). Aptuveni 200 m uz A atrodas tuvākā dzīvojamā māja.

A map of a city

AI-generated content may be incorrect.

**Atradnes “Surģenieku kalns” atrašanās vieta**

2. attēls. Atradnes “Surģenieku kalns” atrašanās vieta.

Atbilstoši Vecumnieku novada teritorijas plānojuma 2014. – 2026. gadam[[1]](#footnote-1) (turpmāk – Teritorijas plānojums) (pēc 01.07.2021. administratīvas teritoriālās reformas Bauskas novads) Vecumnieku novada teritorijas funkcionālā zonējuma kartei Atradnes teritorijā ir noteikta *Mežu teritorija (M)* un *Lauku zeme (L1)* funkcionālā zonā. Saskaņā ar Teritorijas plānojuma “Teritorijas izmantošanas un apbūves noteikumu” (turpmāk – TIAN) 258. punktu *Derīgo izrakteņu ieguve, izņemot ģipšakmens ieguvi, ārpus funkcionālās zonas „Derīgo izrakteņu ieguves teritorija TD” ir atļauta Lauku zemēs L1 un Mežu teritorijās*.

Saskaņā ar Teritorijas plānojumu Atradnes Z daļa (58,24 tūkst. m2) ietilpst Bēku kapu aizsargjoslā. Atbilstoši TIAN un Aizsargjoslu likuma 52. pantam derīgo izrakteņu ieguve aizsargjoslā ap kapsētu nav aizliegta.

Atradnes teritorijas A daļā atrodas Valsts ģeodēziskā tīkla punkts ar aizsargjoslu 5 m. ISI ietvaros saņemta Latvijas ģeotelpiskās informācijas aģentūras (turpmāk – Aģentūra) 04.06.2025. vēstule Nr. 469/7/1-18, kurā tiek norādīts, ka *Ģeodēziskā punkta Surģenieks saglabāšana derīgo izrakteņu ieguves vietā (atradnē) nav iespējama, jo rakšanas darbi ģeodēziskā punkta apakšzemes centra tuvumā (arī ārpus 5 m rādiusa) apdraud tā ģeodēzisko raksturlielumu nemainīgumu, kas ir kvalificējama kā ģeodēziskā punkta iznīcināšana, līdz ar to saskaņā ar Ministru kabineta 2011. gada 15. novembra noteikumu Nr. 879 “Ģeodēziskās atskaites sistēmas un topogrāfisko karšu sistēmas noteikumi” 53. un 54. punktu derīgo izrakteņu izstrādes pasūtītājs sabiedrība ar ierobežotu atbildību “PK MEŽS” pirms darbības uzsākšanas noslēdza līgumu ar Aģentūru par ģeodēziskā punkta Surģenieks pārcelšanu, sedzot izmaksas saskaņā ar Ministru kabineta 2020. gada 17. decembra noteikumu Nr. 756 “Latvijas Ģeotelpiskās informācijas aģentūras maksas pakalpojumu cenrādis un tā piemērošanas kārtība” pielikuma 1.2. punktu – grunts zīmes pārcelšana*. *2025. gada 2. aprīlī Aģentūra nosūtīja sabiedrībai “PK MEŽS” saskaņojumu, valsts ģeodēziskā tīkla punkts Surģenieks vairāk neeksistē, līdz ar to Aģentūra nekādus nosacījumus neizvirza.*

Saskaņā ar Valsts zemes dienesta Kadastra informācijas sistēmas datiem[[2]](#footnote-2) derīgo izrakteņu ieguve paredzēta viena nekustamā īpašuma robežās. Zemes vienības ar kadastra apzīmējumu 4094 017 0047lietošanas mērķis ir mežsaimniecība ar kopējo platību 26,63 ha (mežs – 17,62 ha, lauksaimniecībā izmantojamā zeme – 8,73 ha un zemes zem ceļiem –   
0,28 ha).

Saskaņā ar LVĢMC Zemes dzīļu informācijas sistēmā[[3]](#footnote-3) pieejamo informāciju derīgo izrakteņu atradne “Surģenieku kalns” atrodas teritorijā, kurā tiek veikta derīgo izrakteņu ieguve citās atradnēs (skat. 3. att. un 1. tabulu). Negatīva ietekme var rasties kumulatīvu procesu rezultātā, tā kā blakus paredzētajai derīgo izrakteņu ieguvei atrodas citas derīgo izrakteņu ieguves atradnes.

Vērtējot līdzīgas darbības un to iespējamo summāro ietekmi apkārtnē, tiek secināts, ka paredzētās derīgo izrakteņu ieguves tuvumā atrodas atradnes “Kauperkalns” un “Ķeiri”. Atradne “Kauperkalns” atrodas apmēram 958 m attālumā, bet atradne “Ķeiri” atrodas 1640 m attālumā. Atbilstoši datiem, kas iegūti no LVĢMC Zemes dzīļu informācijas sistēmas (turpmāk – ZdzIS), atradnē “Kauperkalns” derīgos izrakteņus iegūst vidēji 0,684 tūkst. m3 gadā un tie tiek izmantoti pašvaldības ceļu uzturēšanai. Atradnē “Ķeiri” derīgo izrakteņu ieguve nenotiek kopš 2011. gada (atbilstoši datiem no ZdzIS). Atradnes (“Surģenieku kalns”, “Kauperkalns” un “Keiri”) viena no otras tiek atdalītas ar dabisku buferzonu – meža joslu un purvu, līdz ar to summārās ietekmes saistībā ar derīgo izrakteņu ieguves darbiem nav sagaidāmas. Derīgo izrakteņu izvešana iespējama pa tiem pašiem transportēšanas ceļiem, līdz ar to summārās ietekmes no derīgo izrakteņu transportēšanas ar Paredzēto darbību ir sagaidāmas. Tuvākā viensēta “Surģenieki” atrodas aptuveni 200 m attālumā uz ZA no Atradnes, derīgo izrakteņu transportēšana nenotiks gar viensētu un Atradnes teritorija no viensētas ir atdalīta ar dabisku buferzonu – mežu. Dienests secina, ka uz viensētu “Surģenieki” būtiskas ietekmes no derīgo izrakteņu ieguves un transportēšanas neradīsies. Aptuveni 900 m attālumā uz Z no Atradnes pie transportēšanas ceļa “Pagasta ceļš Vecumnieki-Saulgrieži-Ķeiri” atrodas viensētas “Dārznieki” un “Runguļi”. Derīgo izrakteņu transportēšana var radīt putekļus un pastiprinātu troksni. Iesniegumā tiek norādīts, ka *derīgo izrakteņu transportēšanai un ieguvei paredzēts izmantot iekārtas, kas nepaaugstina trokšņu līmeni ārpus ieguves laukuma vairāk par 103 dB/1 pW, atbilstoši 23.04.2002. MK noteikumu Nr.163 „Par trokšņu emisiju no iekārtām, kuras izmanto ārpus telpām” prasībām.* Ņemot vērā, ka Atradnes teritorijā nav paredzēta materiāla apstrāde, kā arī Ierosinātāja paredz pasākumus negatīvās ietekmes mazināšanai, Dienesta ieskatā ietekmes attiecībā uz derīgo izrakteņu ieguves vietai tuvējām mājām ir pārvaldāmas, izvirzot atbilstošus nosacījumus tehniskajos noteikumos.

Tādējādi, vērtējot pēc kopējās platības apkārtnē, paredzētā derīgo izrakteņu ieguve nepārsniedz likuma “Par ietekmes uz vidi novērtējumu” 1. pielikuma 25. punktā noteikto robežvērtību 25 ha.

A map of a land with different colored areas

AI-generated content may be incorrect.

**3**

**2**

**1**

3. attēls. Atradnes “Surģenieku kalns” apkārtnē esošās derīgo izrakteņu vietas.

1. *tabula.*  *Informācija par atradnes “Surģenieku kalns”*

*apkārtnē esošajām atradnēm.*

|  |  |  |  |  |  |
| --- | --- | --- | --- | --- | --- |
| Nr.p.k. | Atradne/Ieguvējs | Attālums\* | Platība  (ha) | Limits | Licences/  Atļaujas derīguma termiņš |
| 1. | “Surģenieku kalns”  SIA “PK MEŽS” | 0 m | 9,707 | 06.01.2025.-31.12.2045. | - |
| 2. | “Kauperkalns”  SIA “Jaunolis” | ~ 958 m | 5,583 | 02.07.2015.-31.12.2025. | 05.11.2015.-31.12.2025 |
| 3. | “Ķeiri” Fiziska persona | ~ 1640 m | 9,381 | 17.12.2004.-16.12.2029. | 07.01.2005.-16.12.2029. |

*\** attālums attiecībā pret atradni “Surģenieku kalns”;

Dienesta ieskatā ietekmes attiecībā ir pārvaldāmas, izvirzot atbilstošus nosacījumus tehniskajos noteikumos.

Atbilstoši Iesniegumam nelabvēlīgas ietekmes novēršanai paredzēta segkārtas novietošana krautnēs ap darbības vietu, lai samazinātu trokšņu un putekļu ietekmi uz apkārtējo vidi un tuvāko apdzīvoto vietu. Apkārt esošo meža joslu saglabāšana trokšņu un putekļu samazināšanai.

*Ņemot vērā minēto, tehniskajos noteikumos tiks izvirzīts nosacījums par trokšņu un putekļu emisiju mazināšanas pasākumu nodrošināšanu*.

Vienlaikus norādām, ka derīgo izrakteņu ieguvi Atradnē un iegūtā materiāla transportēšana no Atradnes teritorijas jāplāno tādā veidā, kas neradītu trokšņu normatīvu pārsniegumustuvākajās mājsaimniecībās. Derīgo izrakteņu ieguvei un transportēšanai jāizmanto tehnika un iekārtas, kas atbilst Ministru kabineta 2002. gada 23. aprīļa noteikumu Nr. 163 “Par trokšņa emisiju no iekārtām, kuras izmanto ārpus telpām” prasībām, un darbības laikā jānodrošina, lai trokšņu līmenis nepārsniedz noteiktos (pieļaujamos) vides trokšņa robežlielumus, kas noteikti Ministru kabineta 2014. gada 7. janvāra noteikumu Nr. 16 “Trokšņa novērtēšanas un pārvaldības kārtība” 2. pielikumā.

Saskaņā ar iesniegumu derīgo izrakteņu ieguve Atradnē paredzēta virs pazemes ūdens līmeņa un bez pazemes ūdens pazemināšanas. Ņemot vērā minēto, nav paredzamas pazemes ūdens režīma izmaiņas, kā arī netiks iespaidots apkārtējās vides dabiskais stāvoklis.

Saskaņā ar Dabas aizsardzības pārvaldes (turpmāk – DAP) dabas datu pārvaldības sistēmā “OZOLS”[[4]](#footnote-4) pieejamo informāciju Norises vieta neatrodas īpaši aizsargājamā dabas teritorijā, bet Atradnes tiešā tuvumā atrodas īpaši aizsargājams biotops - *9080\* Nogāžu un gravu meži*, kā arī ~ 140 m attālumā no Paredzētās darbības kadastra robežas atrodas īpaši aizsargājams biotops botāniskais bioloģiski vērtīgais zālājs *6210* *Sausi zālāji kaļķainās augsnēs* (skat. 4. att.). ISI procesa ietvaros saņemta arī DAP 16.06.2025. vēstule Nr. 3.27/3809/2025-N, kurā tiek norādīts, ka *pamatojoties uz dabas datu pārvaldības sistēmā “Ozols” pieejamo informāciju, plānotās darbības teritorijā neatrodas īpaši aizsargājamas dabas teritorijas, mikroliegumi vai īpaši aizsargājamu sugu atradnes. Tajā Pārvalde norādīja, ka 1. kvartāla 10. nogabalā projekta “Dabas skaitīšana” ietvaros ir kartēts Eiropas Savienības aizsargājamais biotops “9180 Nogāžu un gravu meži”, tomēr atbilstoši Valsts meža dienesta datiem tas ir nocirsts. Līdz ar to Pārvalde norādīja, ka tās ieskatā paredzētajā zemes dzīļu izmantošanas teritorijā ir pieļaujams veikt ģeoloģisko izpēti un* *potenciāli – derīgo izrakteņu ieguvi.*

*Pārvalde, veicot teritorijas apsekojumu 2025. gada 6. jūnijā, konstatēja, ka zemes vienībā ar kadastra apzīmējumu 4094 017 0047 nav konstatētas izmaiņas salīdzinājumā ar iepriekš sniegto informāciju, kas sniegta tās 2024. gada 20. marta vēstulē Nr. 3.27/1675/2024-N. Savukārt blakus esošajā zemes vienībā ar kadastra apzīmējumu 4094 017 0011 novērota viena griezes Crex crex indivīda vokalizācija, kas liecina par sugas klātbūtni ligzdošanas sezonā un tās iespējamu ligzdošanu konkrētajā apvidū. Grieze ir īpaši aizsargājama putnu suga, kas iekļauta Ministru kabineta 2000. gada 14. novembra noteikumu Nr. 396 “Noteikumi par īpaši aizsargājamo sugu un ierobežoti izmantojamo īpaši aizsargājamo sugu sarakstu” 1. pielikumā. Šajā zemes vienībā arī reģistrēts arī Eiropas Savienības nozīmes īpaši aizsargājams zālāju biotops 6210 “Sausi zālāji kaļķainās augsnēs”, kas ir iekļauts Ministru kabineta 2017. gada 20. jūlija noteikumu Nr. 350 “Noteikumi par īpaši aizsargājamo biotopu veidu sarakstu” pielikumā.*

*Ņemot vērā, ka minētās dabas vērtības atrodas ārpus paredzētās darbības teritorijas un to neskars ne derīgo izrakteņu ieguve, ne ar to saistītie procesi, Pārvaldes ieskatā šobrīd nav pamata uzskatīt, ka plānotā darbība varētu nelabvēlīgi ietekmēt griezes dzīvotni vai zālāju biotopa struktūru un funkcijas.*

*Ņemot vērā iepriekš minēto un balstoties uz Ministru kabineta 2015. gada 27. janvāra noteikumu Nr. 30 „Kārtība kādā Valsts vides dienests izdod tehniskos noteikumus paredzētajai darbībai” 18. punktu, Pārvalde sniedz atzinumu, ka derīgo izrakteņu ieguve aleirīta atradnē “Surģenieku kalns” 9,707 ha platībā, nekustamā īpašuma “Surģenieku kalns” zemes vienībā ar kadastra apzīmējumu 4094 017 0047, Vecumnieku pagastā, Bauskas novadā, ir pieļaujama. Pārvaldes ieskatā, papildu sugu vai biotopu ekspertu atzinumu iesniegšana nav nepieciešama.*

A map with a red line

AI-generated content may be incorrect.

4. attēls. Atradnes “Surģenieku kalns” atrašanās vieta Dabas datu pārvaldības sistēmā “Ozols”.

ISI procesa ietvaros saņemta arī Valsts meža dienesta (turpmāk – VMD) 06.06.2025. vēstule Nr. CVM.7-1/1872. Atbilstoši minētajai vēstulei VMD norāda, ka *saskaņā ar Meža valsts reģistra (turpmāk - MVR) datiem daļā īpašuma ir meža zeme ar spēkā esošu inventarizāciju.*

*Savas kompetences ietvaros sniedzam sekojošu informāciju:*

1. *MVR datos informācija par īpaši aizsargājamiem meža iecirkņiem, mikroliegumiem un bioloģiski vērtīgām mežaudzēm paredzētās darbības vietā nav reģistrēta (Ministru kabineta noteikumi Nr.936 “Dabas aizsardzības noteikumi meža apsaimniekošanā”, 18.12.2012.);*
2. *Ja paredzētās darbības ietvaros plānots veikt atmežošanu, tā veicama saskaņā ar Meža likuma 41.panta 1.daļu, pamatojoties uz Ministru kabineta 18.12.2012. noteikumiem Nr.889 “Noteikumi par atmežošanas kompensācijas noteikšanas kritērijiem, aprēķināšanas un atlīdzināšanas kārtību” (turpmāk - MK noteikumi Nr.889);*
3. *Nepieciešamā informācija par atmežošanai paredzēto platību ir iesniedzama saskaņā ar MK noteikumiem Nr.889;*
4. *Tiesības uzsākt atmežošanu ir pēc apliecinājuma koku ciršanai saņemšanas, kā to nosaka MK noteikumu Nr.889 17.3. apakšpunkts. Iesniegums koku ciršanas apliecinājuma saņemšanai iesniedzams Valsts meža dienestā. Kontaktinformācija pieejama arī www.vmd.gov.lv;*
5. *Koku ciršanas kārtību atmežošanas cirtei nosaka Ministru kabineta 19.12.2012. noteikumu Nr.935 „Noteikumi par koku ciršanu mežā” (turpmāk – MK noteikumi Nr.935) 51. un 53.punktā minētie nosacījumi;*
6. *Koku ciršanas apliecinājumu var saņemt pēc lēmuma par kompensācijas aprēķinu saņemšanas un kompensācijas (ar atmežošanu izraisīto negatīvo seku kompensācija) samaksāšanas, iesniedzot koku ciršanas iesniegumu atbilstoši MK noteikumu Nr.935 XIII sadaļā minētajiem nosacījumiem.*

*Ņemot vēra minēto, derīgo izrakteņu ieguves projekts izstrādājams un Paredzētā darbība ir realizējama atbilstoši VMD 06.06.2025 vēstulē* Nr. *CVM.7-1/1872 iekļautajiem nosacījumiem.*

Saskaņā ar VSIA “Zemkopības ministrijas nekustamie īpašumi” (turpmāk – ZMNĪ) Meliorācijas kadastra informācijas sistēmas[[5]](#footnote-5) paredzētās darbības vieta neatrodas meliorētā zemē.

Derīgo izrakteņu ieguves darbi nebūs tieši saistīti arī ar atkritumu rašanos. Nelielos daudzumos radītie sadzīves atkritumi, koksnes atkritumi vai bīstamie atkritumi, kuru rašanās ir maz ticama, tiks savākti un nodoti atkritumu apsaimniekotājam, kam ir saņemta attiecīgā atkritumu apsaimniekošanas atļauja. Darbinieku vajadzībām ieguves laukumā tiks novietota pagaidu pārvietojamā biotualete un iespējams atkritumu konteiners. Ieguves process būs saistīts ar sadzīves atkritumu rašanos, kā arī sadzīves notekūdeņu radīšanu. Dzeramā ūdens ieguve nav paredzēta. Darbinieku dzeramo ūdeni vai iegādāties fasētā veidā (piemēram, pudelēs). Beidzot ieguves darbu atradnē un veicot teritorijas sakārtošanu un rekultivāciju sagatavojot teritoriju izmantošanai mežsaimniecībā, beigsies radītās ietekmes.

**Secinājumi:**

1. Veicot ietekmes sākotnējo izvērtējumu, Valsts vides dienests ir konstatējis, ka paredzētā darbība neatbilst likuma “Par ietekmes uz vidi novērtējumu” 4. panta un 1. pielikumā noteiktajām darbībām, kurām piemērojams ietekmes uz vidi novērtējums.
2. Derīgo izrakteņu ieguve un ar šo darbību saistītā ietekme uz vidi atbilstoši likuma “Par ietekmes uz vidi novērtējumu” 11. panta kritērijiem netiek klasificēta tik nozīmīga vai kompleksa, lai būtu nepieciešams piemērot ietekmes uz vidi novērtējuma procedūru, tā kā tā ir vērtējama tikai kā nozīmīga lokālā mērogā, nav saistīta ar būtisku piesārņojuma risku un to nevar uzskatīt par tādu, kas var radīt negatīvu ietekmi uz apkārtējo iedzīvotāju dzīves kvalitāti, drošību un veselību. Ar atradnes rekultivāciju beigsies arī ietekmju darbība. Rekultivācijas laikā teritorijā tiks sakārtota un turpmāk lietderīgi izmantota.
3. Paredzētās darbības realizācija neradīs summāri būtiski negatīvu ietekmi, iespējamās ietekmes ir zināmas un pārvaldāmas ar nosacījumiem tehniskajos noteikumos un ieguves atļaujā. Derīgo izrakteņu ieguves platība nesasniedz likumā “Par ietekmes uz vidi novērtējumu” noteikto robežvērtību 25 ha, kad būtu piemērojama ietekmes uz vidi novērtējuma procedūra.
4. Saskaņā ar DAP dabas datu pārvaldības sistēmā “OZOLS” pieejamo informāciju un DAP 03.06.2025. atzinumā Nr. 3.27/3809/2025-N sniegto informāciju, Norises vieta neatrodas īpaši aizsargājamā dabas teritorijā, kā arī tajā neatrodas dabas vērtības, kuras varētu ietekmēt derīgo izrakteņu ieguves process.
5. Paredzētā darbība nav pretrunā ar spēkā esošo Teritorijas plānojumu, tā kā saskaņā ar TIAN 258. punktu derīgo izrakteņu ieguve mežu teritorijās un lauku zemēs ir atļauta.
6. Derīgo izrakteņu ieguves projektā jāparedz pasākumi putekļu lokalizācijai derīgo izrakteņu uzglabāšanas, iekraušanas un transportēšana laikā (piemēram, sausajos gada periodos paredzēt iegūtā materiāla krautņu laistīšanu, transporta kravas kastu pārsegšanu, piebraucamo ceļu mitrināšanu).
7. Derīgo izrakteņu ieguvi Atradnē un iegūtā materiāla transportēšana no Atradnes teritorijas jāplāno tādā veidā, kas neradītu trokšņu normatīvu pārsniegumus tuvākajās mājsaimniecībās.
8. Ietekmes uz vidi novērtējuma nepieciešamība neizriet arī no lietderības un samērīguma apsvērumiem, jo iespējamās nelabvēlīgās ietekmes ir identificētas un pārvaldāmas, un to novēršanai vai mazināšanai ir iespējams noteikt un tehniskajos noteikumos iestrādāt atbilstīgus pasākumus.

##### Izvērtētā dokumentācija:

1. Iesniedzējas 23.05.2025. iesniegums ietekmes sākotnējā izvērtējuma veikšanai un tam pievienotā informācija;
2. Dienesta 26.05.2025. vēstule Nr. 11.4/AP/4663/2025 *Par informatīvā paziņojuma nosūtīšanu*.
3. Dienesta 03.06.2025. vēstule Nr. 11.4/AP/4971/2025 *Par atzinuma sniegšanu atradnē “Surģenieku kalns”, Vecumnieku pagasts, Bauskas novads*.
4. Dienesta 03.06.2025. vēstule Nr. 11.4/AP/4972/2025 *Par atzinuma sniegšanu atradnē “Surģenieku kalns”, Vecumnieku pagasts, Bauskas novads.*
5. Dienesta 03.06.2025. vēstule Nr. 11.4/AP/4973/2025 *Par atzinuma sniegšanu atradnē “Surģenieku kalns”, Vecumnieku pagasts, Bauskas novads*
6. Latvijas Ģeotelpiskās informācijas aģentūras 04.06.2025. vēstule Nr. 469/7/1-18 *Par ģeodēzisko punktu atradnē* *“Surģenieku kalns”, Vecumnieku pagastā, Bauskas novadā.*
7. Valsts meža dienesta 06.06.2025. vēstule Nr. CVM.7-1/1872 *Par atzinuma sniegšanu atradnē “Surģenieku kalns”, Vecumnieku pagasts, Bauskas novads.*
8. Dabas aizsardzības pārvaldes 16.06.2025. vēstule Nr. 3.27/3809/2025-N *Par derīgo izrakteņu ieguvi atradnē “Surģenieku kalns”, Bauskas novada Vecumnieku pagastā.*
9. Valsts zemes dienesta kadastra informācijas sistēmas dati: <https://www.kadastrs.lv/#result>.
10. Dabas aizsardzības pārvaldes dabas datu pārvaldības sistēmas “Ozols” informācija: <https://ozols.gov.lv/ozols/>.
11. Latvijas ģeotelpiskās informācijas aģentūras Karšu pārlūks: <https://kartes.lgia.gov.lv/karte/>.
12. Google Earth Pro karšu slāņi.
13. Vecumnieku novada teritorijas plānojums 2014. – 2026. gadam un Teritorijas izmantošanas un apbūves noteikumi.
14. **Sabiedrības informēšana:**

Valsts vides dienests par pieteikto darbību ir informējis Bauskas novada pašvaldību un biedrību “Vides aizsardzības klubs”, 26.05.2025.  nosūtot vēstuli Nr. 11.4/AP/4663/2025 ar informatīvo paziņojumu. Informatīvais paziņojums tika publicēts arī Valsts vides dienesta tīmekļa vietnē. Sabiedrības atsauksmes vai priekšlikumi par pieteikto darbību nav saņemti.

1. **Administratīvā procesa dalībnieku viedokļi:**

Iesniedzēja viedoklis iekļauts iesniegumā ietekmes sākotnējam izvērtējumam.

Latvijas Ģeotelpiskās informācijas aģentūras 04.06.2025. vēstulē Nr. 469/7/1-18 norādītā informācija un izvirzītās prasības norādītas 5. nodaļā

Valsts meža dienesta 06.06.2025. vēstulē Nr. CVM.7-1/1872 norādītā informācija un izvirzītās prasības norādītas 5. nodaļā.

Dabas aizsardzības pārvaldes 16.06.2025. vēstulē Nr. 3.27/3809/2025 norādītā informācija un izvirzītās prasības norādītas 5. nodaļā.

Citu procesa dalībnieku viedokļi nav saņemti.

1. **Piemērotās tiesību normas un lēmuma pieņemšanas pamatojums:**
2. Administratīvā procesa likuma 5., 6., 7., 8., 9., 10., 13. un 14. pants, 55. panta 1. punkts, 65. panta trešā daļa un 66. panta pirmā daļa;
3. Likuma “Par ietekmes uz vidi novērtējumu” 3.2 panta pirmās daļas 1) un 3) punkts, 4., 8., 11., 12., 13. pants, 2. pielikuma 2. punkta 1) apakšpunkts;
4. MK 18.12.2012. noteikumi Nr.889 „Noteikumi par atmežošanas kompensācijas noteikšanas kritērijiem, aprēķināšanas un atlīdzināšanas kārtību”;
5. MK 13.01.2015. noteikumi Nr. 18 “Kārtība, kādā novērtē paredzētās darbības ietekmi uz vidi un akceptē paredzēto darbību”;
6. MK 07.01.2014. noteikumi Nr. 16 “Trokšņa novērtēšanas un pārvaldības kārtība”;
7. MK 27.01.2015. noteikumu Nr. 30 “Kārtība, kādā Valsts vides dienests izdod tehniskos noteikumus paredzētajai darbībai” 18. punkts;
8. MK 21.08.2012. noteikumu Nr. 570 “Derīgo izrakteņu ieguves kārtība” 43. punkts;
9. Aizsargjoslu likuma 52. pants;
10. Vecumnieku novada teritorijas plānojums 2014. – 2026. gadam un Teritorijas izmantošanas un apbūves noteikumi.

**Lēmums:**

Nepiemērot ietekmes novērtējuma procedūru sabiedrības ar ierobežotu atbildību “PK MEŽS” ierosinātajai darbībai – derīgo izrakteņu ieguvei aleirīta atradnē “Surģenieku kalns” 9,707 ha platībā, kas atrodas nekustamajā īpašumā “Surģenieku kalns” (kadastra Nr. 40940170050, zemes vienība ar kadastra apzīmējumu 40940170047), Vecumnieku pagastā, Bauskas novadā.

*Šis starplēmums, ar kuru tiek atzīts, ka ietekmes novērtējums nav nepieciešams, nav atsevišķi pārsūdzams.*

Atļauju pārvaldes direktora vietnieks,

Piesārņojuma un dabas resursu departamenta direktora p.i. A.Veliks

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Kolomijčuka, 26199483

*inna.kolomijcuka@vvd.gov.lv*

1. [GEO](https://geolatvija.lv/geo/tapis#document_104#nozoom) (dati skatīti 02.06.2025.) [↑](#footnote-ref-1)
2. [VZD datu publicēšanas portāls](https://www.kadastrs.lv/#result) (dati skatīti 02.06.2025.) [↑](#footnote-ref-2)
3. [Zemes dzīļu informācijas sistēma](https://videscentrs.lvgmc.lv/iebuvets/zemes-dzilu-informacijas-sistema) (dati skatīti 02.06.2025.) [↑](#footnote-ref-3)
4. [[OZOLS](https://ozols.gov.lv/ozols/)/](https://ozols.gov.lv/ozols/) (dati skatīti 02.06.2025.) [↑](#footnote-ref-4)
5. [Meliorācijas kadastra informācijas sistēma](https://www.melioracija.lv/?loc=534995;270900;12) (dati skatīti 02.06.2025.) [↑](#footnote-ref-5)